b'\n_START_ARTICLE_\nNyre\n_START_SECTION_\nTransplantation\n_START_PARAGRAPH_\nKroppen har to nyrer, men er fuldt i stand til at fungere med blot en enkelt. Der er s\xc3\xa5ledes tale om et dobbeltsikret kredsl\xc3\xb8b, der g\xc3\xb8r kroppen i stand til at overleve i tilf\xc3\xa6lde af at en nyre s\xc3\xa6tter ud._NEWLINE_Dette \xc3\xa5bner mulighed for, at en rask donor kan afgive en nyre til en patient, hvis egne nyrer ikke l\xc3\xa6ngere fungerer tilstr\xc3\xa6kkeligt, hvad enten det er som f\xc3\xb8lge af sygdom, eller om patientens nyrer er blevet beskadiget gennem et traume. Denne proces kaldes transplantation. Af hensyn til forligelighed mellem donor og patients blod- og v\xc3\xa6vstyper, er det almindeligt at familiemedlemmer til patienten donerer deres ene, raske nyre.'